stanford-oval/wikipedia huggingface dataset:
סחר העבדים הערבי
ביטול העבדות במדינות ערב

מעצמות קולוניאליות כמו בריטניה וצרפת הפעילו לחץ גדול לביטול העבדות בתחומן וברחבי העולם כולו. הלחץ הזה הצליח במקומות מסוימים, כמו מצרים, שבשנת 1896 חוקקה עונשים חריפים נגד עבדות, אבל היא הייתה בעלת השפעה פחותה בההרבה במקומות אחרים.
המעצמות קולוניאליות נקטו גם בפעולה ישירה נגד סוחרי עבדים: הצי הבריטי מילא תפקיד ביירוט אוניות עבדים ונקיטת צעדים נגד סוחרי עבדים, ובין 1817 ל-1890 חתמו על הסכמים עם למעלה מ-80 טריטוריות. מיסיונרים נוצרים, כולל דייוויד ליווינגסטון, עוררו זעם ציבורי במערב נגד סחר העבדים הערבי.
אזור המזרח התיכון הוא אחד האזורים האחרונים בעולם לבטל את העבדות. בתחילת המאה ה-20, השלטונות במדינות מוסלמיות ברחבי המזרח התיכון הוציאו בהדרגה אל מחוץ לחוק ודיכאו את העבדות, בעיקר בשל לחץ שהפעילו מדינות מערביות כמו בריטניה וצרפת.  העבדות באימפריה העות'מאנית בוטלה ב-1924 כאשר החוקה הטורקית החדשה פירקה את ההרמון הקיסרי והפכה את הפילגשות והסריסים האחרונים לאזרחים חופשיים של הרפובליקה החדשה שהוכרזה. העבדות באיראן בוטלה בשנת 1929. במפרץ הפרסי, ערב הסעודית ותימן ביטלו את העבדות בשנת 1962. ובעומאן בוטלה העבדות בשנת 1970. מאוריטניה הפכה למדינה האחרונה שביטלה את העבדות, בשנת 1981.
בשנת 1990 בהצהרת קהיר על זכויות האדם באסלאם הכריזו ש"לאף אחד אין את הזכות לשעבד" בן אדם אחר. עם זאת, החל משנת 2001, דווחו מקרים של עבדות מודרנית נמשכו באזורי הסאהל. כמה קבוצות ג'יהאדיסטיות טרוריסטיות מהמאה ה-21 ניסו להשתמש בעבדות היסטורית בעולם המוסלמי כעילה להחייאת העבדות במאה ה-21.
בתרבות > ספרות

ב-1814 כתב חוקר השווייצרי יוהאן בורקהרדט על מסעותיו במצרים ובנוביה, שם ראה את הפרקטיקה של סחר העבדים: "ראיתי לעיתים קרובות סצנות של חוסר הגינות מרושע ביותר, אשר הסוחרים, שהיו השחקנים הראשיים, רק צחקו.
דייוויד ליווינגסטון כתב על סחר העבדים באזור האגמים הגדולים של אפריקה, שם סייר באמצע המאה ה-19. ליוינגסטון העריך כי 80,000 אפריקאים נפטרו מדי שנה לפני שהגיעו לשוקי העבדים של זנזיבר.‏‏‏ זנזיבר היה פעם נמל הסחר העיקרי של מזרח אפריקה, ובמאה ה-19, כ-50,000 עבדים עברו את העיר מדי שנה.
ז'ול ורן כתב על מעורבותם של סוחרי עבדים ופורטוגזים במרכז יבשת אפריקה בשלהי המאה ה-19 בספרו רב-חובל בן חמש-עשרה
אחד הספרים בנושא – "סחר העבדים כיום" ('The Slave Trade Today') מאת שון או'קלאהן – מתאר את השווקים הרבים בהם אדונים ערבים סחרו בעבדים אפריקאים. שווקים אלו אף נחשבו קדושים עבור האסלאם. אף שהספר נכתב באמצע המאה ה-20, יש הטוענים כי תרבות העבדות לא עברה מן העולם והיא מתרחשת גם בהווה, אמנם בסודיות, כדי לא לעורר את עניין הציבור. בעקבות הספר, דורות העתיד של אותם עבדים מכירים באבותיהם כאנשים חזקים אשר הצליחו לשרוד עבדות שכזו, מוקירים ומעריכים אותם.
בתרבות > קולנוע

בשנת 1958 רצה יזם אמריקאי ליצור סרט בישראל על סחר העבדים הערבי. משרד החוץ ומשרד האוצר סברו שלסרט כזה יהיה ערך לישראל אך אחרים התנגדו. הסרט לא הגיע לשלב הצילומים.
ניתן למצוא אזכורים לסחר העבדים הערבי באפריקה בסרט הדוקומנטרי "מורשת". מדובר בסרט תיעודי על יבשת אפריקה מימי מצרים העתיקה ועד ימינו. הסרט נותן סקירה כללית של ההיסטוריה האפריקאית ונושאים עכשוויים, כאשר תושבי אפריקה במרכז הסיפור.
הסרט זכה לפרסים:
2011: הסרט הועמד על ידי האקדמיה האפריקנית לסרטים לפרס "הסרט הדוקומנטרי הטוב ביותר בתפוצות".
2010: פרס הסרט הדוקומנטרי הטוב ביותר בזנזיבר.
2010: פרס מועצת המנהלים לפסטיבל הסרטים הפאן-אפריקאי הדוקומנטרי.
בסוף הסרט מעודדים את האפריקאים לזכור את עברם כדי להתקדם. הסרט מקדם את הרעיון כי עצם השעבוד צריך להיות מקור כוח ולא חולשה או גורם לבושה.
מטרת הסרט היא ללמד ילדים אפריקאים היסטוריה אפריקאית, במקום היסטוריה אירופאית. היא גם מעידה על כך שהחברה חייבת להקים ולקדם רעיונות והיסטוריה אפריקאים כדי לשמר את מה שהם רוצים לדורות הבאים. הסרט קורא לרעיונות המקודמים בו להפוך למיינסטרים, כך שתהיה אפריקה טובה יותר והיסטוריה טובה יותר הקשורה ליבשת.
ראו גם

סחר העבדים האטלנטי
עבדות באימפריה העות'מאנית
עין מגדל

| --- | --- |

 מיקום המעיין
 מדינה:  ישראל 
 אזור:  מחוז הצפון 
 קואורדינטות:  32°30′12″N 35°27′01″E﻿ / ﻿32.503333333333°N 35.450277777778°E﻿ / 32.503333333333; 35.450277777778
 גישה למעיין
  (למפת עמק בית שאן מוגדלת) עין מגדל(למפת עמק בית שאן רגילה) עין מגדל(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום עין מגדל(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום עין מגדל
 
עין מגדל הוא אחד משני מעיינות (עם עין חומה) הנובע כל השנה ומזין את נחל הקיבוצים ונמצא בתחומו של פארק המעיינות.
המעיין נקרא על שם צורת ההתיישבות חומה ומגדל. היישוב הסמוך ניר דוד, נחשב לראשון מבין ישובי חומה ומגדל וליישוב העברי הראשון שהוקם בעמק בית שאן.
חברת מקורות שואבת את מימי עין חומה ומעבירה אותם לעין מגדל ומשם הם זורמים לערוץ נחל הקיבוצים.
הערות שוליים

1 2   אתר רשמי פארק המעיינות בתאריך 14 במאי 2019, בארכיון האינטרנט
↑  עין מגדל - עין חומה המעיינות הצלולים של עמק המעיינות | בא לי לטייל, באתר בא לי לטייל, ‏22 באוגוסט 2022
עונת 2014/2015 בליגת העל ההולנדית

| --- | --- |
 תקופת התחרות:  8 באוגוסט 2014 – 17 במאי 2015 (283 ימים) 
 מספר משתתפות:  18
 הזוכה:  פ.ס.וו. איינדהובן (19)
 מספר משחקים:  306 
 מלך השערים:  ממפיס דפאי  (פ.ס.וו. איינדהובן)   (22)
 השחקן המצטיין:  ג'ורג'יניו ויינאלדם (פ.ס.וו. איינדהובן)
 → עונת 2013/2014עונת 2015/2016 ←
 
עונת 2014/2015 הייתה העונה ה-59 של ליגת העל ההולנדית בכדורגל, שהיא הליגה ההולנדית הבכירה. בסיום אותה עונה זכתה פ.ס.וו. איינדהובן באליפות הליגה. גו אהד איגלס, נאק ברדה ודורדרכט ירדו לליגת המשנה.
מבנה

על ניצחון הוענקו 3 נקודות ועל תיקו נקודה בודדת. הליגה כללה 18 קבוצות, (15 ששיחקו בעונה שעברה, אליהן הצטרפו דורדרכט, אקסלסיור רוטרדם ווילם II שעלו מליגת המשנה) ששיחקו ביניהן במשך 2 סיבובים בני 17 משחקים כל אחד - 34 מחזורים בסה"כ. בסיומם הראשונה זכתה באליפות והקבוצה במקום ה-18 ירדה לליגת המשנה. הקבוצות במקומות 16 ו-17 התמודדו בפלייאוף ירידה בשיטת הטוב משני משחקים כנגד הקבוצות שהעפילו מטורניר הפלייאוף בליגת המשנה.
מבנה > תחרויות אירופיות

הקבוצה שסיימה במקום ה-1 העפילה לשלב הבתים של ליגת האלופות.
הקבוצה שסיימה במקום ה-2 העפילה לשלב המוקדמות השלישי בליגת האלופות.
מחזיקת הגביע העפילה לשלב הבתים של הליגה האירופית.
הקבוצה שסיימה במקום ה-3 העפילה לשלב המוקדמות השלישי של הליגה האירופית.
הקבוצות שסיימו במקומות 4–7 התמודדו על כרטיס בודד לשלב המוקדמות השלישי של הליגה האירופית.
גו אהד איגלס זכתה בכרטיס לשלב המוקדמות הראשון של הליגה האירופית בזכות זכייתה במקום הראשון בדירוג המשחק ההוגן של אופ"א.
מבנה > טבלת הליגה

| מיקום | קבוצה | משחקים | ניצחונות | תיקו | הפסדים | שערי זכות | שערי חובה | הפרש שערים | נקודות | הערות |
| --- | --- | --- | --- | --- | --- | --- | --- | --- | --- | --- |
| 1. | פ.ס.וו. איינדהובן  | 34 | 29 | 1 | 4 | 92 | 31 | 61 | 88 | שלב הבתים בליגת האלופות |
| 2. | אייאקס  | 34 | 21 | 8 | 5 | 69 | 29 | 40 | 71 | שלב המוקדמות ה-3 בליגת האלופות |
| 3. | א.ז. אלקמאר  | 34 | 19 | 5 | 10 | 63 | 56 | 7 | 62 | שלב המוקדמות ה-3 בליגה האירופית |
| 4. | פיינורד  | 34 | 17 | 8 | 9 | 56 | 39 | 17 | 59 | פלייאוף הליגה על כרטיס לסיבוב המוקדמות ה-3 בליגה האירופית |
| 5. | ויטסה ארנהם  | 34 | 16 | 10 | 8 | 66 | 43 | 23 | 58 | פלייאוף הליגה על כרטיס לסיבוב המוקדמות ה-3 בליגה האירופית |
| 6. | זוולה  | 34 | 16 | 5 | 13 | 59 | 43 | 16 | 53 | פלייאוף הליגה על כרטיס לסיבוב המוקדמות ה-3 בליגה האירופית |
| 7. | הירנפיין  | 34 | 13 | 11 | 10 | 53 | 46 | 7 | 50 | פלייאוף הליגה על כרטיס לסיבוב המוקדמות ה-3 בליגה האירופית |
| 8. | חרונינגן  | 34 | 10 | 13 | 10 | 49 | 53 | 4- | 46 | שלב הבתים בליגה האירופית |
| 9. | וילם II  | 34 | 13 | 7 | 14 | 46 | 50 | 4- | 46 |  |
| 10. | טוונטה  | 34 | 13 | 10 | 11 | 56 | 51 | 5 | 43 |  |
| 11. | אוטרכט  | 34 | 11 | 8 | 15 | 60 | 62 | 2- | 41 |  |
| 12. | קמבור  | 34 | 11 | 8 | 15 | 46 | 56 | 10- | 41 |  |
| 13. | דן האג  | 34 | 9 | 10 | 15 | 44 | 53 | 9- | 37 |  |
| 14. | הראקלס אלמלו  | 34 | 11 | 4 | 19 | 47 | 64 | 17- | 37 |  |
| 15. | אקסלסיור רוטרדם  | 34 | 6 | 14 | 14 | 47 | 63 | 16- | 32 |  |
| 16. | נאק ברדה  | 34 | 6 | 10 | 18 | 36 | 68 | 32- | 28 | פלייאוף ירידה |
| 17. | גו אהד איגלס  | 34 | 7 | 6 | 21 | 29 | 59 | 30- | 27 | פלייאוף ירידה |
| 18. | דורדרכט  | 34 | 4 | 8 | 22 | 24 | 76 | 52- | 20 | ירידה לליגת המשנה |
↑  חרונינגן זכתה בגביע והעפילה לשלב הבתים בליגה האירופית
↑  לטוונטה הורדו 6 נק' עקב אי עמידה בתנאים הכספיים של הליגה
↑  גו אהד איגלס זכתה בדירוג המשחק ההוגן של אופ"א והעפילה לסיבוב הראשון של הליגה האירופית
מבנה > פלייאוף על הכרטיס לסיבוב המוקדמות השלישי של הליגה האירופית

| קבוצה 1 | תוצאה | קבוצה 2 | תוצאה משחק 1 | תוצאה משחק 2 |
| --- | --- | --- | --- | --- |
| הירנפיין | 3–2 | פיינורד | 1–0 | 2–2  |
| זוולה | 2–3 | ויטסה ארנהם | 1–2 | 1–1 |
| קבוצה 1 | תוצאה | קבוצה 2 | תוצאה משחק 1 | תוצאה משחק 2 |
| --- | --- | --- | --- | --- |
| הירנפיין | 4–7 | ויטסה ארנהם | 2–2 | 2–5 |
↑  המשחק הסתיים בתוצאה 1-0 לאחר 90 דק' ו2-2 לאחר הארכה
מבנה > פלייאוף הירידה

אל הפלייאוף העפילו 4 הקבוצות שסיימו במקומות 2–5 בליגת המשנה, אליהן הצטרפו שתי הקבוצות שהעפילו מסיבוב הפלייאוף הראשון בליגת המשנה ושתי הקבוצות שסיימו במקומות 16 ו-17 בליגת העל לסדרת הטוב מ-2 משחקים.
| קבוצה 1 | תוצאה | קבוצה 2 | תוצאה משחק 1 | תוצאה משחק 2 |
| --- | --- | --- | --- | --- |
| דה חראפסחאפ | 0–0 | גו אהד איגלס | 1–0 | 1–0 |
| פולנדם | 3–2 | מועדון הכדורגל איינדהובן | 2–1 | 1–1 |
| פנלו | 0–4 | נאק ברדה | 0–1 | 0–3 |
| אמן | 2–3 | רודה | 0–1 | 2–2 |
| קבוצה 1 | תוצאה | קבוצה 2 | תוצאה משחק 1 | תוצאה משחק 2 |
| --- | --- | --- | --- | --- |
| נאק ברדה | 2–2  | רודה | 1–0 | 2–1 |
| דה חראפסחאפ | 1–0 | פולנדם | 0–0 | 1–0 |
↑  רודה ניצחה בזכות שערי חוץ
↑  רודה ניצחה 1-0 לאחר 90 דק' ו2-1 בהארכה ולכן זכתה בעקבות יתרון שערי החוץ
| עונות בליגת העל ההולנדית |
| --- | --- | --- |
| ליגת העל ההולנדית | 1956/1957 • 1957/1958 • 1958/1959 • 1959/1960 • 1960/1961 • 1961/1962 • 1962/1963 • 1963/1964 • 1964/1965 • 1965/1966 • 1966/1967 • 1967/1968 • 1968/1969 • 1969/1970 • 1970/1971 • 1971/1972 • 1972/1973 • 1973/1974 • 1974/1975 • 1975/1976 • 1976/1977 • 1977/1978 • 1978/1979 • 1979/1980 • 1980/1981 • 1981/1982 • 1982/1983 • 1983/1984 • 1984/1985 • 1985/1986 • 1986/1987 • 1987/1988 • 1988/1989 • 1989/1990 • 1990/1991 • 1991/1992 • 1992/1993 • 1993/1994 • 1994/1995 • 1995/1996 • 1996/1997 • 1997/1998 • 1998/1999 • 1999/2000 • 2000/2001 • 2001/2002 • 2002/2003 • 2003/2004 • 2004/2005 • 2005/2006 • 2006/2007 • 2007/2008 • 2008/2009 • 2009/2010 • 2010/2011 • 2011/2012 • 2012/2013 • 2013/2014 • 2014/2015 • 2015/2016 • 2016/2017 • 2017/2018 • 2018/2019 • 2019/2020 • 2020/2021 • 2021/2022 • 2022/2023 • 2023/2024 • 2024/2025 |  |
סרט לגו

| --- | --- |

כרזת הסרט בישראל
 מבוסס על:  לגו
 בימוי:  פיל לורד וכריסטופר מילר
 הופק בידי:  דן לין רוי לי
 תסריט:  פיל לורד וכריסטופר מילר
 עריכה:  כריס מקיי, David Burrows 
 שחקנים ראשיים:  כריס פראט ויל פרל אליזבת' בנקס וויל ארנט ניק אופרמן אליסון ברי צ'ארלי דיי ליאם ניסן מורגן פרימן
 מדבבים:  ויל ארנט (Batman) ויל פרל (Lord Business) ליאם ניסן (Bad Cop/Good Cop) שאקיל אוניל ויל פורטה אנתוני דניאלס דייב פרנקו אליסון ברי ג'ייק ג'ונסון David Burrows ג'ורמה טאקון קית' פרגוסון כריסטופר מילר בילי די ויליאמס קובי סמולדרס קיגן-מייקל קי כריס פראט אליזבת' בנקס ניק אופרמן כריס מקיי מורגן פרימן צ'ארלי דיי צ'נינג טייטום ג'ונה היל Jadon Sand 
 מוזיקה:  מארק מותרסבו
 מדינה:  ארצות הברית
 חברת הפקה:  אולפני האחים וורנר הנפשה Village Roadshow Pictures
 חברה מפיצה:  האחים וורנר
 שיטת הפצה:  הפצה לאולמות הקולנוע, וידאו על פי דרישה 
 הקרנת בכורה:  ארצות הברית 7 בפברואר 2014 ישראל 3 באפריל 2014
 משך הקרנה:  100 דקות
 שפת הסרט:  אנגלית (דובב לנוספות, בהן עברית)
 סוגה:  סרט קומדיה, סרט פנטזיה, סרט מונפש, סרט הרפתקאות, סרט לכל המשפחה, סרט פעולה, סרט נעורים, סרט דיסטופי, קרוסאובר, סרט מונפש למחצה 
 תקציב:  60 מיליון דולר
 הכנסות:  $468,060,692
 הכנסות באתר מוג'ו:   lego
 פרסים:  מועצת ביקורת הקולנוע האמריקנית: עשרת הסרטים הטובים ביותר 
 סרט הבא:  סרט לגו 2: החלק השני (2019)
 www.thelegomovie.com
 דף הסרט ב־IMDb
 
סרט לגו (נקרא גם לגו: הסרט; באנגלית: The Lego Movie) הוא סרט אנימציה בתלת-ממד של חברת האחים וורנר שיצא לאקרנים ב-7 בפברואר 2014. הסרט מבוסס במקור על הזיכיון לגו. הסרט יצא לאקרנים בישראל ב-3 באפריל 2014.
עלילת הסרט

המכשף ויטרוביוס נכשל בלהגן על הנשק רב העוצמה - הקראגל מפני הלורד ביזנס המרושע, אך הוא מנבא נבואה לפיה "המיוחד" ימצא את החתיכה החסרה למחתרת שתוכל לעצור את הקראגל. לורד ביזנס מסרב להאמין בכך וזורק את ויטרוביוס מצוק.
8 וחצי שנים מאוחר יותר, אמט בריקובסקי הוא בנאי המתגורר בעיר לגו גדולה. יום אחד אחרי העבודה הוא פוגש את מישהי שמחפשת משהו באתר הבנייה. אמט נופל לבור, ומוצא בו החתיכה החסרה למחתרת. ברגע שהוא נוגע בו, הוא מאבד הכרה.
אמט מתעורר בתחנת משטרה, תחת חקירה של "השוטר הרע והשוטר הטוב" ומגלה שהחתיכה נדבקה לגבו. עוד הוא מגלה על התכנית של הלורד ביזנס להקפיא את כל התושבים באמצעות הקראגל - שמתגלה כדבק נוזלי והחתיכה שדבוקה לגבו היא הפקק של הדבק. כאשר מנסים להסיר אותה ממנו, דמות לא מזוהה מצליחה לחלץ אותו והוא מתאהב בה. היא מציגה את עצמה בשם ויילדסטייל ומספרת לו שהוא המיוחד, וביחד בורחים דרך מעבר סודי בשמים אל עיירה במערב הפרוע. בדרכם לשם היא מגלה שהוא עובד בנייה פשוט ולא "רב בנאי", כמוה.
הם מגיעים לפאב שבו פוגשים את ויטרוביוס, ששרד את הנפילה אך התעוור. וויילסטייל מספרת לו על אמט ועל כך שהוא לא רב בנאי. ויטריביוס נכנס אל מוחו של אמט ומגלה שהוא ריק כמעט לגמרי, אך הוא הצליח לראות משהו מסתורי מעבר לעולמם - "האיש מלעלה", כאשר הוא נגע בחתיכה החסרה.
השלושה טסים ל"ענן הקוקו לנד", מקום המסתור של כל הרב-בנאים, בעזרת באטמן, בן זוגה של ווילסטייל. שם, אמט מציג את עצמו ואת החתיכה, אך כשהרב-בנאים מגלים שהוא אינו רב-בנאי, הם מאבדים תקווה וכועסים עליו.
המשטרה, ששתלה מכשיר מעקב על אמט, מצליחה לפלוש לענן הקוקולנד, לתפוס את מרבית הרב-בנאים ולהרוס את הענן. אמט, ויילדסטייל, ויטרוביוס, באטמן, ורב הבנאים הנסיכה יוני קיטי ובני איש החלל מצליחים להימלט באמצעות צוללת. לאחר שהצוללת מתפרקת, הם ניצלים על ידי פיראט רב-בנאי בשם "זקן מתכת", ומועלים לספינה שלו. שם, אמט וחבריו מעלים תוכנית לפלוש לבניין של לורד ביזנס, להציל את כל הרב-בנאים ולנטרל את הקראגל.
לאחר שהתוכנית נכשלת, ויטרוביוס נהרג על ידי לורד ביזנס ומספר לאמט שהנבואה היא המצאה, וכי הוא לא היה המיוחד. הם נתפסים ונשארים למות בתאיהם עם שאר הרב-בנאים האחרים. ויטריביוס מופיע כרוח ומספר לאמט שהוא המציא את הנבואה אך האמונה שלו בעצמו הופכת אותו למיוחד. אמט, שמחוברת אליו הפצצה, מצליח לברוח וליפול מהחלון אל חור שחור, ובכך מציל את כל הרב-בנאים.
בינתיים, לורד ביזנס מגיע לכל יקום ומקפיא אותו ואת אנשיו. רב הבנאים משתחררים ומעודדים את האנשים להיות בעצמם רב בנאים ולהפסיק לעקוב אחרי החוקים.
אמט שנפל מגיע לעולם בני האדם, ורואה דגם של עירו על שולחן, מגלה שכל היקומים שהכיר הם בעצם דגמי לגו שילד ואביו אספו וש"האיש שלמעלה", הוא הילד. האב בנה את כל הסטים והדגמים שעל השולחן, והבן משחק בהם בזמנו הפנוי, בניגוד לרצונו של אביו, שמעוניין שהכל יישאר במקומו ללא תזוזה ומשחק, בדיוק כמו הקונפליקט בין לורד ביזנס והרב-בנאים.
אמט ניצל על ידי הילד, שמצליח להחזיר אותו לעולמו עם החתיכה החסרה. אמט חוזר כרב בנאי ומצליח לשכנע את לורד ביזנס שזה בסדר לא לעקוב אחרי החוקים ושגם הוא מיוחד, בזמן שהאב מבין שהלורד ביזנס מבוסס עליו ומשלים עם בנו. הם מסירים את הדבק שהדביקו בו את אבני הלגו ביחד והם משחקים יחד. לורד ביזנס לבסוף מנטרל את הקראגל, וכולם חוזרים בשלום לעיר. בסוף הסרט אמט וויילדסטייל הופכים לזוג.
דמויות ומדבבים

| דמות | מדבב/ת (אנגלית) | מדבב/ת (עברית) |
| --- | --- | --- |
| אמט בריקובסקי | כריס פראט | יפתח אופיר |
| לורד ביזנס | ויל פרל | מורדי גרשון |
| לוסי/ויילדסטייל | אליזבת' בנקס | איילת רובינסון |
| באטמן | ויל ארנט | מיקי לאון |
| הפיראט זקן-מתכת | ניק אופרמן | ערן מור |
| בני איש-החלל | צ'ארלי דיי | דני לשמן |
| הנסיכה יוני-קיטי | אליסון ברי | נועה גורן |
| שוטר טוב / שוטר רע | ליאם ניסן | אלדד פריבס |
| ויטרוביוס | מורגן פרימן | אלברט כהן |
| סופרמן | צ'נינג טייטום | ניר רון |
| וונדר וומן | קובי סמולדרס | מאיה מיטלפונקט |
| האל ג'ורדן | ג'ונה היל |  |
דמויות ומדבבים > הופעות קמע

בסרט יש הופעות קמע של עשרות דמויות בדיוניות מהתרבות הפופולרית ומעט דמויות היסטוריות מפורסמות כגון ויליאם שייקספיר, מיכלאנג'לו ואברהם לינקולן.
פרסים

"סרט לגו" זכה בפרס באפט"א לקולנוע לסרט האנימציה הטוב ביותר והיה מועמד לפרס גלובוס הזהב בקטגוריית האנימציה.
ספין אוף וסרט המשך

לאחר ההצלחה שני סרטי ספין אוף יצאו ב-2017. "סרט לגו באטמן" ב-10 בפברואר, ו"סרט לגו נינג'גו" ב-22 בספטמבר.
ב-8 בפברואר 2019, יצא לאקרנים סרט המשך בשם "סרט לגו 2: החלק השני".
הערות שוליים

↑  http://www.forbes.com/sites/scottmendelson/2014/01/28/the-lego-movie-can-revive-warner-bros-animation/
↑  סרט לגו, באתר Box Office Mojo
↑
↑  Abdulbaki, Mae. "Chris McKay Says 'The LEGO Movie 2' Will Be A 'Big Musical'". heroichollywood. נבדק ב-26 בפברואר 2017. {{cite web}}:  (עזרה)
| פרס איגוד מבקרי הקולנוע האמריקאי לסרט האנימציה הטוב ביותר |
| --- | --- | --- |
| שנות ה-90 | באג לייף/נסיך מצרים (1998) ‏•‏‏ צעצוע של סיפור 2 (1999) |  |
| העשור הראשון של המאה ה-21 | מרד התרנגולים (2000) ‏•‏‏ שרק (2001) ‏•‏‏ המסע המופלא (2002) ‏•‏‏ מוצאים את נמו (2003) ‏•‏‏ משפחת סופר-על (2004) ‏•‏‏ וולאס וגרומיט והארנב הקטלני (2005) ‏•‏‏ מכוניות (2006) ‏•‏‏ רטטוי (2007) ‏•‏‏ וול-E (2008) ‏•‏‏ למעלה (2009) |  |
| העשור השני של המאה ה-21 | צעצוע של סיפור 3 (2010) ‏•‏‏ רנגו (2011) ‏•‏‏ ראלף ההורס (2012) ‏•‏‏ לשבור את הקרח (2013) ‏•‏‏ סרט לגו (2014) ‏•‏‏ הקול בראש (2015) ‏•‏‏ זוטרופוליס (2016) ‏•‏‏ קוקו (2017) ‏•‏‏ ספיידרמן: ממד העכביש (2018) ‏•‏‏ צעצוע של סיפור 4 (2019) |  |
| העשור השלישי של המאה ה-21 | משפחת מיטשל ומלחמתה במכונות (2021) ‏•‏‏ גיירמו דל טורו מציג: פינוקיו (2022) ‏•‏‏ ספיידרמן: ברחבי ממדי העכביש (2023) |  |
| פרס גילדת המפיקים של אמריקה לסרט האנימציה הטוב ביותר |
| --- | --- | --- |
| העשור הראשון של המאה ה-21 | וולאס וגרומיט והארנב הקטלני (2005) ‏•‏‏ מכוניות (2006) ‏•‏‏ רטטוי (2007) ‏•‏‏ וול-E (2008) ‏•‏‏ למעלה (2009) ‏•‏‏ צעצוע של סיפור 3 (2010) |  |
| העשור השני של המאה ה-21 | הרפתקאות טינטין: תעלומת החד-קרן (2011) ‏•‏‏ ראלף ההורס (2012) ‏•‏‏ לשבור את הקרח (2013) ‏•‏‏ סרט לגו (2014) ‏•‏‏ הקול בראש (2015) ‏•‏‏ זוטרופוליס (2016) ‏•‏‏ קוקו (2017) ‏•‏‏ ספיידרמן: ממד העכביש (2018) ‏•‏‏ צעצוע של סיפור 4 (2019) |  |
| העשור השלישי של המאה ה-21 | נשמה (2020) ‏•‏‏ אנקאנטו (2021) ‏•‏‏ גיירמו דל טורו מציג: פינוקיו (2022) |  |
| פרס באפט"א לסרט האנימציה הטוב ביותר |
| --- | --- | --- |
| העשור הראשון של המאה ה-21 | תזיזו ת'רגליים (2006) • רטטוי (2007) • וול-E ‏(2008) • למעלה (2009) • צעצוע של סיפור 3 (2010) |  |
| העשור השני של המאה ה-21 | רנגו (2011) • אמיצה (2012) • לשבור את הקרח (2013) • סרט לגו (2014) • הקול בראש (2015) • קובו: אגדה של סמוראי (2016) • קוקו (2017) • ספיידרמן: ממד העכביש (2018) • קלאוס (2019) |  |
| העשור השלישי של המאה ה-21 | נשמה (2020) • אנקאנטו (2021) • גיירמו דל טורו מציג: פינוקיו (2022) • הילד והאנפה (2023) |  |
| --- | --- |
בקרת זהויות :  LCCN: no2014000615  VIAF: 305948209   WorldCat (עם VIAF): 305948209
עדנאן ח'אשוקג'י

| --- | --- |

 לידה:  25 ביולי 1935 מכה, ערב הסעודית 
 פטירה:  6 ביוני 2017 (בגיל 81) למבת', הממלכה המאוחדת 
 מדינה:  ערב הסעודית 
 השכלה:  ויקטוריה קולג'  אוניברסיטת המדינה של קליפורניה, צ'יקו 
 השקפה דתית:  אסלאם סוני 
 בן או בת זוג:  Sandra Jarvis-Daly 
 מספר צאצאים:  9 
 
"נבילה", היאכטה של ח'אשוקג'י
ח'אשוקג'י יחד עם אשתו לאמיה
עדנאן ח'אשוקג'י (בערבית: عدنان خاشقجي; תעתיק מדויק מערבית: עדנאן ח'אשקג'י; לעיתים גם: עדנאן חאשוגי; 25 ביולי 1935 – 6 ביוני 2017) היה סוחר נשק ואיש עסקים סעודי. נודע במעורבותו ב"פרשת איראן-קונטראס" ובהיותו האיש העשיר בעולם בשנות ה-80.
ביוגרפיה

נולד במכה כבן הבכור למוחמד ח'אשוקג'י, שהיה רופאו האישי של המלך אבן סעוד. אביו היה טורקי שהשתקע בסעודיה ושימש תקופת מה כסגן שר הבריאות.
עד שנת 1952 למד בקולג' ויקטוריה היוקרתי באלכסנדריה, שם גם הכיר את מלך ירדן, חוסיין.
משנת 1953 למד באוניברסיטת סטנפורד ובאוניברסיטת המדינה של קליפורניה. הוא הפסיק את לימודיו ונכנס לעסקים.
ח'אשוקג'י תיווך בעסקאות נשק בין חברות אמריקניות לסעודיה בשנות השישים והשבעים, ועבד בצמוד לתאגיד לוקהיד, כיום לוקהיד מרטין בהמשך ייצג את צרפת במרוץ מול בריטניה במטרה להשיג עסקה בסך 20 מיליארד דולר של נשק תמורת נפט עם הסעודים. ב-1987 תמונתו פורסמה בשער מגזין "טיים", תחת הכותרת: "עסקאות הנשק האפלות - חיי החברה הגבוהה והעסקאות הנוצצות של עדנאן ח'אשוקג'י"..
בשנת 1988 הוא נעצר בשווייץ והואשם בהסתרת כספים של נשיא הפיליפינים פרדיננד מרקוס ואשתו אימלדה, ולאחר שלושה חודשים הוסגר לארצות הברית. הוא שוחרר בערבות ובסופו של דבר זוכה מהאישומים נגדו. שנה לפני כן בית משפט בפריז חייב אותו לשלם 1.6 מיליון דולר על הברחת 37 ציורים לפריז, ציורים שאותם קנה בארצות הברית עבור מטוסו הפרטי.
בשיא גדולתו, הונו של ח'אשוקג'י נאמד ב-2.4 מיליארד דולר, והוא נחשב לאיש העשיר בעולם. בניגוד לסוחרי נשק אחרים ששמרו על חשאיות, במסיבות שלו הופיעו סלבריטאים רבים, נשים יפהפיות, וטייקונים אחרים. אחת המפורסמות שביניהן הייתה זו שערך באיסטנבול אחרי ניתוח של ליז טיילור, שחלתה בסרטן; לאחרת הזמין את להקת קווין. להערכת העיתון הגרמני "דר שפיגל", ח'אשוקג'י החזיק רק כ-50 מיליון דולר ב-1990.
ח'אשוקג'י החזיק בעבר באחת היאכטות הגדולות בעולם, "נבילה", שנקראה על שם בתו. היאכטה, שאורכה 86 מטרים, הכילה חניה לרולס-רויס פנטום 5, מסוק, וצוות בן 40 איש. היאכטה הופיעה בסרט של ג'יימס בונד "לעולם אל תאמר לעולם לא". כשהאימפריה שלו נקלעה לקשיים כספיים, הוא מסר את היאכטה לסולטן של ברוניי, שמכר אותה אחר כך לדונלד טראמפ תמורת 29 מיליון דולר - כ-30 שנה לפני שטראמפ נבחר לנשיא ארצות הברית (כיום בידי המשקיע הסעודי אל-וליד בן טלאל).
החזיק במספר מעונות בעולם, ביניהם וילה "מוחמדיה" בריביירה הצרפתית, "לה בראקה" במרבייה שבספרד, וכן שתי קומות במגדל אולימפיק בשדרה החמישית בניו יורק.
פרשת איראן-קונטראס

ח'אשקג'י היה מעורב בפרשת איראן-קונטראס כמתווך מרכזי בחילופי הנשק לבני ערובה יחד עם סוחר הנשק האיראני מנוכר גורבניפר. בסדרת אירועים מורכבת נמצא כי לווה כסף בגין רכישות נשק אלה מהבנק לאשראי ומסחר בינלאומי (Bank of Credit and Commerce International) בגיבוי ערב הסעודית וארצות הברית. תפקידו בפרשה יצר מחלוקת כאשר חשוגי תרם מיליונים לאמריקן יוניברסיטי בוושינגטון הבירה כדי לבנות אולם ספורט שנשא את שמו. ח'אשוקג'י היה חבר בוועד הנאמנים של האוניברסיטה החל משנת 1983 ועד שהוגש נגדו כתב אישום בגין הונאה ואישומים אחרים במאי 1989. חשוגגי היה "הסוכן הזר ראשי" של ארצות הברית וסייע בהקמת השותפות המודיעינית המכונה "מועדון ספארי". זו הייתה ברית סמויה של שירותי מודיעין שהוקמה בשנת 1976, וניהלה פעולות חשאיות ברחבי אפריקה בתקופה בה הקונגרס בארצות הברית הגביל את כוחו של ה-CIA.
חיים אישיים

ח'אשוקג'י התחתן בשנת 1961 עם סנדרה דיילי, בריטית בת 20 שהתאסלמה ושינתה את שמה לסוראיה. השניים היו נשואים עד שנת 1974, נולדו להם ארבעה בנים ובת. ב-1982 קיבלה גרושתו 870 מיליון דולר במסגרת הסכם הגירושין.
בשנת 1978 נישא בשנית עם האיטלקייה לאורה ביאנקוליני, שהייתה אז בת 17, התאסלמה והפכה ללאמיה ח'אשוקג'י. לשניים בן משותף.
מאוחר יותר נישא בשלישית לאיראנית בשם לשאהברי עזם זנכנה.
הוא הודה בפומבי על חיבתו ליצאניות ואמר כי יש לו 11 "נשות שעשועים" - שעינגו אותו ביאכטות ובבתי הקיט שלו.
אחותו של ח'אשוקג'י, סמירה, היא אימו של דודי אלפאיד, שהיה ידידה של הנסיכה דיאנה.
בסוף ימיו סבל ממחלת פרקינסון ומת בבית חולים בלונדון.
הערות שוליים

↑  דייוויד בולטון, דמי העמלה מאות מיליוני דולארים, מעריב, 22 בדצמבר 1978
↑  פיליפ בן, ידו הארוכה של עדנאן חאשוגי, מעריב, 11 ביוני 1975
↑  האימפריה השוקעת של חאשוגי, כותרת ראשית, 17 בדצמבר 1986
↑  שרי רוביר ורן דגוני, חאשוגי הוטס לכלא בארה"ב במחלקה ראשונה ־ על חשבונו, מעריב, 20 ביולי 1989
↑  שפי גבאי, נבילה חאשוגי. פוטו־רומן, מעריב, 1 במרץ 1988
↑  תמר גולן, המיליונר חאשוגי מציע: יאכטה בהזדמנות, רק ב-35 מיליון דולר, מעריב, 21 באוגוסט 1987
↑  דו"ח ועדת איראן: בבית הלבן משקשקים⁩, חדשות, 24 בפברואר 1987
ספיחי איראנגייט: קמחי תיווך, חאשוגי יקבל אח המטוס, כותרת ראשית, 11 במרץ 1987
↑  מימון הביניים של חאשוגי: ההסבר של ניר, כותרת ראשית, 24 בדצמבר 1986
↑  אילן כפיר, אי אפשר להאמין לאף אחד במשחק הזה, חדשות, 4 במרץ 1987
פאר לי שחר, אילן כפיר, אבי גאנור ⁨אמריקה שואלת, ישראל משיבה, חדשות, 20 בפברואר 1987
↑  אשתו של חאשוגי תובעת יותר מ-2 מיליארד דולר, מעריב, 5 באוגוסט 1979
| --- | --- |
בקרת זהויות :  NLI: 987007429647805171  PLWABN: 9810689200405606  GND: 1161949828  ISNI: 0000 0000 2891 2520  LCCN: n85370219  VIAF: 40840257   WorldCat (עם VIAF): 40840257
סנט אנ'ס ביי

| --- | --- |
פסלו של מרקוס גארבי, סנט אנ'ס ביי
פסלו של מרקוס גארבי, סנט אנ'ס ביי
 מדינה:  ג'מייקה ג'מייקה
 מחוז:  סנט אן
 שפה רשמית:  אנגלית
 תאריך ייסוד:  1503
 אוכלוסייה:  ‏
  ‑ בעיר:  15,265 (2012)
 קואורדינטות:  18°26′28″N 77°13′26″W﻿ / ﻿18.441°N 77.224°W﻿ / 18.441; -77.224
 אזור זמן:  UTC -5
  מפת מיקום  מפה מפורטת   (למפת ג'מייקה מוגדלת) קינגסטון בלאק ריבר מונטיגו ביי סבנה לה מאר  מאי פן מנדוויל פורט מריה הים הקריביסנט אנ'ס ביי(למפת ג'מייקה רגילה) קינגסטון בלאק ריבר מונטיגו ביי סבנה לה מאר  מאי פן מנדוויל פורט מריה הים הקריביסנט אנ'ס ביי  he tabBackground:;tabBorder:#aaa;defaultTab:0;
סנט אנ'ס ביי (באנגלית: Saint Ann's Bay) היא בירת מחוז סנט אן שבג'מייקה. העיר ידועה כמקום הולדתם של המוזיקאים פלויד לויד, ברנינג ספיר והמנהיג הפוליטי מרקוס גארבי.